Junqueras: «ERC i la majoria de CiU sortirem per la independència» | NacióDigital\nAugura un Onze independentista, tot i que CiU la vegi com un clam per la hisenda pròpia: "Vam votar-hi a favor perquè Mas ens va garantir que n'hi hauria. Que ho compleixi"\nper Bernat Ferrer , 13 d'agost de 2012 a les 23:59 |\nOriol Junqueras, a casa seva, amb la figura d'«El més petit de tots». Foto: B.F.\nEl doctor en Història del Pensament Econòmic Oriol Junqueras és, des de fa gairebé un any, president d'Esquerra Republicana de Catalunya (ERC). En aquesta entrevista amb Nació Digital es mostra convençut que "el partit està en una situació molt millor que la que va viure els dies posteriors al 28 de novembre del 2010" i reivindica la necessitat de continuar sumant complicitats, "perquè volem ser la majoria d'aquest país per proclamar la independència". És en aquest context que explica el vot afirmatiu d'ERC a la proposta de concert econòmic formulada per CiU, que també va comptar amb el suport d'ICV.\nAra bé, si CiU té la intenció de convertir aquesta Diada en un clam a favor del pacte fiscal, Junqueras avisa que no se'n sortirà, perquè "la majoria de gent hi anirà a reclamar la independència". Paral·lelament, exhorta Artur Mas a implementar la hisenda pròpia sigui quina sigui l'actitud del govern de Mariano Rajoy, i si ha de tocar els fonaments de l'ordenament jurídic espanyol, "que els toqui".\n- Artur Mas ha demanat "mostres explícites d'adhesió" al pacte fiscal, apuntant cap a la Diada. Prèviament, l'Assemblea Nacional Catalana (ANC) l'havia marcat com una Diada independentista. Com ho interpreteu?\n- ERC sempre ha participat a la Diada, i sempre ho ha fet demanant la independència. Per tant, ERC tornarà a participar-hi demanant la independència del país. Al mateix temps, no té cap inconvenient en donar tot el suport a l'ANC, i en fer un pas enrere, o al costat, perquè sigui un èxit. Si el president Mas vol convertir la Diada en una jornada a favor del pacte fiscal o del concert econòmic, és una qüestió que depèn d'ell. Ara bé, estic convençut que la majoria de gent hi anirà a reclamar la independència.\n- Tradicionalment, CiU no convocava cap manifestació per la Diada.\n- Tan de bo que hi hagi molta gent al carrer i molta gent reivindicant més llibertat per al país. Ho celebrem.\n- Si el Govern proposés als partits polítics manifestar-se darrere una pancarta pel pacte fiscal, ERC hi seria?\n- Hem donat suport al concert econòmic al Parlament perquè el Govern ens ho va demanar i perquè CiU havia guanyat unes eleccions proposant-ho. Atès que va rebre el suport majoritari dels ciutadans del país, ni podíem ni volíem donar-li l'esquena. Però, en tot cas, ERC i la majoria de CiU cridarem "independència" aquest Onze de Setembre.\n- Si CiU vol allargar el debat demanant que els ajuntaments aprovin mocions de suport, ERC també s'hi sumarà?\n- CiU pot intentar allargar el debat tant com vulgui. Evidentment que al Parlament vam votar a favor del concert econòmic i que, si algú vol presentar una moció als ajuntaments, ERC hi donarà suport. Però som independentistes i aquest pas l'hem fet per acompanyar el Govern. Atès que no vol anar més enllà, i atès que el concert econòmic avança en la construcció nacional, no podem torpedinar la construcció d'aquesta majoria social.\n- Com llegiu l'independentisme de Josep Rull?\n- Volem la independència i som conscients que, sols, no la proclamarem. Necessitarem que el partit majoritari en aquests moments, CiU, hi doni suport. I cada cop que CiU fa un pas en la línia que creiem correcta, ho celebrem. Però, al mateix temps, d'altres dirigents de la coalició s'han dedicat a desmentir Rull públicament, i en canvi ningú ha desmentit a qui el desmentia. Per tant, estem com sempre.\n- En privat també constateu que "estem com sempre"?\n- El que és privat, entra dins l'àmbit de la privacitat i hi ha una certa discreció que cal mantenir perquè les converses siguin eficaces. En tot cas, les converses públiques són evidents, diuen el que diuen: que sí però que no, que no però que sí... Ells mateixos es desmenteixen, no som nosaltres qui desmentim Josep Rull, és el senyor Josep Antoni Duran i Lleida. Són ells que s'han d'aclarir sobre què diuen.\n- Duran i Lleida feia la reflexió que potser calia deixar descansar la ciutadania durant aquest agost...\n- No sé si un país que té més de 800.000 aturats i més de 250.000 aturats sense prestacions, i més de 100.000 famílies sense ingressos, i més de 60.000 famílies que estan a punt de perdre casa seva, es pot permetre el luxe de descansar gaire... La nostra obligació és intentar, constantment, intentar ajudar-los. I la nostra recepta per intentar ajudar-los és ben coneguda. I el president Mas té majoria parlamentària, ara mateix, per convocar un referèndum d'autodeterminació, amb ERC. I, si no, per intentar implementar la hisenda pròpia, amb el suport d'ERC i ICV.\n- Però impulsar hisenda propia, comportaria tocar els fonaments de l'ordenament jurídic espanyol.\n- Doncs que els toqui! Va ser el president Mas el que va dir que estava disposat a fer una hisenda pròpia tant sí com no. Doncs que ho compleixi! Nosaltres vam votar a favor del concert econòmic, entre d'altres coses, perquè el president Mas ens va dir que, en qualsevol cas, ell garantia que hi hauria una hisenda pròpia. Doncs que ho compleixi.\n- Quan dirigents de CDC han picat l'ullet a ERC, Marta Rovira ha respost amb l'oferta d'un "govern de transició", com ja va proposar Joan Puigcercós el 2010. L'estratègia d'ERC no ha evolucionat de llavors ençà?\n- L'objectiu continua sent exactament el mateix: la independència.\n- Amb l'estratègia del 2010, els resultats van ser força negatius per a ERC.\n- Els resultats del 2010 no van ser tan bons com hauríem volgut, evidentment. Però l'objectiu continua sent el mateix, i l'estratègia per aconseguir-lo, també: o una majoria parlamentària, o una majoria social expressada a través d'un referèndum. En quines condicions ERC es plantejaria un acord estable amb algú? Que estiguéssim en un context d'un govern de transició nacional que estigui organitzant un referèndum d'independència. I, si no, no establirem cap acord estable.\n- Si no és acord estable, també podria ser puntual.\n- Un acord puntual pressupostari per a aquest 2013, per exemple, implica tres àmbits: una agenda nacional clara que inclogui la hisenda pròpia de forma unilateral; un canvi en la política pressupostària, tant en ingressos com en despeses -amb un possible impost sobre els dipòsits bancaris, o sobre les transaccions financeres, o la recuperació de l'impost de successions per als trams més alts de la renda, o l'impost sobre grans superfícies comercials, o un impost sobre el sector energètic nuclear...- i prioritzar la inversió en els àmbits clau per sortir de la crisi: ensenyament, recerca, innovació, internacionalització de l'economia, ajudes als autònoms, a les empreses exportadores, a les infraestructures d'exportació...\n- Quin seria el tercer àmbit d'aquest acord puntual?\n- Una política clara de garantia de la qualitat democràtica. Demanem que la coalició que dóna suport al Govern, CiU, faci tot el necessari per eliminar qualsevol ombra de dubte sobre el comportament d'algun dels seus dirigents. El país no es pot permetre que hi hagi dubtes sobre el comportament dels seus dirigents. Si hem de fer un pas endavant, ha de posar tanta llum com faci falta per demostrar que no ha fet res.\n- Esteu parlant d'Oriol Pujol?\n- Parlem de qualsevol persona que sigui sospitosa d'haver fet algun comportament irregular, que hi posin llum per demostrar que no ha sigut així. O bé que, si ho ha fet, es prenguin les mesures necessàries perquè no ho torni a fer.\n- En l'hipotètic acord estable, ERC fixaria algun tempo ?\n- El més ràpid possible. I com se sabria que l'acord va de veres? Veient que els mecanismes per convocar el referèndum es posen en marxa immediatament. Si es dilaten en el temps, la possibilitat que hi hagi un referèndum perd credibilitat.\n- La proposta de l'Associació de Municipis Independentistes (AMI), d'un referèndum municipalista, és una bona via?\n- És una via, però n'hi ha de millors. Per exemple, que el Govern convoqui un referèndum d'autodeterminació, o que el Parlament proclami la independència del país. Si el Govern no ho vol fer i la majoria parlamentària tampoc, haurem de buscar alternatives. La de l'AMI n'és una, però no pas la millor.\n- És una opinió de partit, la petició feta per Josep Huguet d'eleccions anticipades?\n- És una de les opcions. Si el president Mas no és capaç de tirar endavant una Agència Tributària, alguna mesura haurà d'adoptar, perquè hi ha un compromís explícit que ho aconseguirà. Si no ho pot fer, haurà d'adoptar alguna mesura: una podria ser convocar un referèndum d'independència; una altra, si no té coratge per això, seria eleccions anticipades, que des del nostre punt de vista s'haurien d'assemblar el màxim possible a unes eleccions constituents. Que servissin per crear un Parlament que creés la futura Constitució Catalana. Si el govern Mas tampoc no vol aquestes eleccions anticipades i no vol tirar endavant la hisenda pròpia, no comptarà amb el suport d'ERC. I les eleccions es faran quan el president Mas decideixi.\n- ERC està preparada per afrontar eleccions anticipades?\n- ERC és un partit modest que intenta estar tan preparat per tot tant com sigui possible, i les assumirà com podrà, tan bé com sabem.\n- La llista serà la del 2010 canviant Joan Puigcercós per Oriol Junqueras?\n- Ho decidiran les bases del partit. Oriol Junqueras està disposat a ser candidat? Sí. I voldria ser-ho? Sí.\n- I per sota d'Oriol Junqueras?\n- Ho decidiran les bases del partit. ERC escull els seus candidats a través d'un mecanisme de participació democràtica en què participen tots els seus militants, i voldríem que fos un procés el més obert possible, on hi participessin militants, simpatitzants, amics...\n- A les eleccions espanyoles, l'actual direcció va apostar per un candidat a Girona, Quim Torra, que no va acabar podent ser el cap de llista... La nova direcció d'ERC no podrà intervenir tampoc en la futura llista al Parlament?\n- La direcció va donar suport als candidats que hi havia en aquell moment. Una possibilitat hauria estat Quim Torra, que hauria sigut una molt bona opció, i una altra possibilitat era Teresa Jordà, que havia sigut escollida per l'estructura del partit per ser la número 1 del partit i va acabar sent també la número 1 de la candidatura. Però la direcció del partit està molt contenta amb l'elecció de Teresa Jordà, com ho hauria estat amb l'elecció de Quim Torra.\n- Si ERC es planteja donar suport a CiU en un procés constitutiu, l'actual grup parlamentari republicà té ben poques simpaties amb els dirigents de CiU.\n- No crec que CiU es plantegi l'elaboració de les seves llistes en funció de les simpaties que els seus futurs diputats tinguin amb els diputats d'altres grups parlamentaris. Si no ho fan ells, tampoc no ho farem nosaltres. De fet, no crec que hi hagi cap partit del món que decideixi les seves llistes en funció d'això. ERC ha arribat a molts acords amb molta gent diferent. Fa tres setmanes, el grup parlamentari d'ERC va arribar a un acord amb el de CiU i el d'ICV-EUiA sobre el concert econòmic.\n- Acabades les eleccions del 2010, al vostre blog personal vau fer un apunt titulat "Després de l'hivern, vindrà la primavera", en què paràveu molt de sumar. Noteu que sumeu?\n- Efectivament, després de l'hivern ha vingut la primavera, i és evident que el partit està en una situació molt millor que la que va viure els dies posteriors al 28 de novembre del 2010. Parlava de la importància de sumar, i ho continuo mantenint, perquè volem ser la majoria d'aquest país per proclamar la independència. I amb qui hem de sumar? Amb qui vulgui sumar, perquè si sumem amb algú que no vol sumar, no serveix de res. I ho hem demostrat a bastament: jo personalment al Parlament Europeu, sumant amb Ramon Tremosa (CiU) i Raül Romeva (ICV), aquí a l'Ajuntament de Sant Vicenç dels Horts, amb un acord també amb CiU i ICV; amb l'acord sobre el concert econòmic amb CiU i ICV; a les últimes eleccions espanyoles, amb Reagrupament i Catalunya Sí...\n- Malgrat la voluntat de sumar, les enquestes apuntent que ERC creix, però sense arribar als 23 diputats del 2003. Què li falta a ERC?\n- A ERC li falten moltes coses, al president del partit segur que també n'hi falten moltes, les circumstàncies externes també són molt diferents...\n- Us proposeu captar el votant maragallista del PSC?\n- Pot ser que aquest votant no sigui explícitament independentista, i que una aposta explícitament independentista com ERC potser no el convenci. En la mesura que entengui que el país ha canviat i que les circumstàncies fan més evident que mai que l'única sortida per resoldre els problemes dels catalans és que pugui decidir què fa amb els seus impostos i amb tot, pot ser que llavors voti ERC. A nosaltres ens agradaria molt. Però, en tot cas, no deixarem de dir el que hem dit per intentar guanyar votants. Si els ciutadans de Catalunya es resignen a deixar-se arrossegar cap a la misèria, o decideixen fer un pas endavant i sortir de l'Estat espanyol i sortir d'aquesta situació d'expoli, depèn exclusivament d'ells.\n- Durant tota l'entrevista, doneu molta càrrega de responsabilitat als ciutadans de Catalunya.\n- És que són ciutadans de Catalunya els que, amb el seu vot, decideixen qui governa i qui no! I si decideixen que estan decebuts amb les polítiques que han fet els partits que van votar, doncs que canviïn el seu vot. Estem en un sistema democràtic en el qual, en última instància, les decisions les pren el ciutadà amb el seu vot.\n- Però en aquests quatre anys, els polítics han d'administrar aquest vot.\n- Sí, però durant aquests quatre anys, hi ha d'altres eleccions. I portem una ràfega en què CiU les guanya totes: catalanes, municipals i espanyoles. Per tant, els ciutadans avalen la gestió de CiU. Qui decidirà el proper Parlament? Els ciutadans, no? No hi haurà pas un sorteig d'escons!\n- Opteu, doncs, per una via gradualista, enfront a la més unilateral de SI?\n- És que si tinguéssim majoria absoluta, seríem unilaterals! Però són els ciutadans de Catalunya els que han donat 62 diputats a CiU i 10 a ERC.\nAssemblea Nacional Catalana, Concert econòmic, Política, Diada, ERC, Oriol Junqueras, concert\nJunqueras és més bon historiador que capdavanter d'ERC\nPer Anònim el 17 d'agost de 2012 a les 03:22\nPer Anònim el 16 d'agost de 2012 a les 01:35\nla mani es pel Pacte Fiscal o per l´independència? Que algú m´ho aclari.\nPer Anònim el 15 d'agost de 2012 a les 14:16\nPer Anònim el 15 d'agost de 2012 a les 14:07\nERC = independentisme de veritat\nPer Estult el 15 d'agost de 2012 a les 13:01\nMireu-vos-ho com vulgueu, però com a independentistes ERC és la millor opció amb diferència.\nLi segueix costant criticar al PSC-PSOE\nPer Anònim el 14 d'agost de 2012 a les 18:49\nConstato que els dirigents d' ERC segueixen trobant-se mes comodes criticant dia i nit a Ciu que criticant als ultraespanyolistes del PSC-PSOE als quals no critiquen gaire be mai\nBé, esperar que les majories\nPer Anònim Barcelona el 14 d'agost de 2012 a les 17:05\nBé Oriol,d'esperar que les majories es tradueixin en els escons al Parlament. No és mala idea a nivell teòric...Mes quan CiU cerqui l'enèssima excusa amb un succedani d'Estatut Fiscal,aleshores ERC a qui mirarà? O cal seguir fent càlculs electorals?... Esperem de veres, que sigui l'ANC qui lideri tot aquest procés...Són els únics que poden assolir-ho, doncs la supervivència partidista no és la solució...Ja sabem que els deutes dels partits, són bastant generosos malauradament... Només la societat civil podrà fer quelcom efectiu i positiu...\npallissa a Marhuenda\nPer Uruguayo el 14 d'agost de 2012 a les 16:56\nMe quedé fascinado con Junqueras en un debate de rac 1 con Marhuenda, le dió tal paliza en historia que desde ese dia admiro a este señor. Visca Catalunya LLiure.\nPer Anònim el 14 d'agost de 2012 a les 14:33\nPer què ERC no és capaç atreure els sectors catalanistes del PSC (entenguis PSOE)? Crec que el Sr. Junqueres s'ho hauria de preguntar i actuar en conseqüència ... si pot.\nTots junts !!!\nPer Catalana el 14 d'agost de 2012 a les 14:14\nAra toca anar tots junts, ERC ho sap, i ICVers també, la Generalitat no té diners, miraran com´última oportunitat de tenir el Pacte Fiscal, sinó aniran tots per una Independència, el camí no és fàcil, quan la Generalitat està plena de deutes can van deixar el PSC Sr. Montilla, hem de pensar que s'ha de fer per poder tenir diners per pagar a totes les persones. Si Espanya no ho accepta no podran dir que Catalunya no els va donar l'última oportunitat de fer aquest Pacte. I tindran que buscar una altra via que serà la Sobirania, i veure com poden pagar a les persones durant els dos o tres mesos fins que tot estigui lligat. El Junqueres, Sr. Mas, Sr. Tremosa, estant treballant per fer-ho i no fer mal a ningú. El dia 11 tots junts, tots volem el mateix, l'únio fa la força. No serà fàcil el camí.\nPer SENGLAR el 14 d'agost de 2012 a les 13:46\nERC Té dos preus per pactat, un per Fer-ho amb CiU, que demana la lluna i un pel PSOE EN QUE fa de banyut i paga el beure.\nPer ESTAT CATALÀ el 14 d'agost de 2012 a les 13:13\nAquest és el camí i l'actitud per a que hi hagi una majoria independentista reflexada també en nombre d'escons al parlament. Estic convençut que buscarà més complicitats amb altres partits o grups que aposten decididament per a la llibertat nacional de Catalunya i que tots junts farem possible que l'ESTAT CATALÀ sigui cada cop més a prop.\nPer Nou estat el 14 d'agost de 2012 a les 12:40\nQui no treballa per la independència, treballa per la dependència. Qui no vol l'independència política de Catalunya és "idiota"\nPer Agustí el 14 d'agost de 2012 a les 12:10\nVoldria apuntar una cosa: per assolir la independència, no ens cal Convergència, ens cal els vots que te Convergència!\nA LES PROPERES ELECCIONS\nPer Anònim el 14 d'agost de 2012 a les 12:02\n+ ERC i - CiU.\nAquesta dona em fa fàstic\nPer Anònim el 14 d'agost de 2012 a les 11:51\nQui vulgui sortir a cridar, volem Aspirina, volia dir Volem pacte fiscal (ridícul, oi? heheheeh... això és CiU) que surtin solets. Jo només cridarè INDEPENDÈNCIA. Aprofito per dir que aquesta dona i altres energúmens de CiU em foten cada dia més i més fàstic. Ja no veig la diferència entre aquests aprofitats i els peperos.\nPer JO ERC el 14 d'agost de 2012 a les 11:51\nCom sempre diu el Junqueras, a Catalunya està ple d´expets independentistesque mai han aconseguit la independència de cap territori. Nois, ara és l´hora de fer pinya al voltant d´ERC. No hi ha més !!!\n#11:31 No, tots no volem el mateix !\nUns volem la Independència, és a dir, la Llibertat per Catalunya. Poder decidir en Llengua, Cultura, Economia, Educació, Serveis Socials, Relacions Internacionsls, Seleccions Esportives, Infraestructures, Energia,... Altres, amb el Pacte Fiscal, ja firmarien en ser mig esclaus, és a dir, amb poder gestionar només els calers, descuidant però tot lo altre. Si no hi veieu la diferència, feu-vos-ho mirar !\n@ que n'està fart\nPer Josep Fourier el 14 d'agost de 2012 a les 11:44\nLa teva argumentació és ben curiosa. Fas servir les declaracions de la Joana Ortega, membre del govern de CiU i per tant unionista -fins que no es demostri el contrari- per escampar el teu punt de vista remugador i intentar convèncer els catalans de no anar a una manifestació a favor de la independència. La manca de coherència del teu discurs és evident i seria fàcil acusar-te de manipulador infiltrat, però no crec que sigui el cas. El que t'agrairia seria que ens expliquessis el perquè de la teva si més no curiosa associació d'idees.\nPer Anònim el 14 d'agost de 2012 a les 11:41\nPer Rogerdeflor el 14 d'agost de 2012 a les 11:33\nllegint els comentaris veig que n'hi ha d'ERC que ja volen anar a votar, ja comencen a fer campanya amb 2 anys d'antelació? deuen anyorar en Monty, clar que aquest cop seria diferent, sense reposapeus i amb els calaixos buits-\nPer Joanmas el 14 d'agost de 2012 a les 11:31\nEn aquesta manifestacio i tenim que ser tots, tan el que nomes volen la independencia ja o els que ho volem fer per etapes, Ens negeran el pacte fiscal, despres si esterem mes plens de rao, pero no dividim la gent amb aquesta manifestació, a la fi tots volem lo mateig\nFart de tots els imbècils catalans\nDoncs ara ha sortit la quasi-llicenciada Ortega dient que ens hem d'oblidar de la independència i sortir al carrer pel pacte fiscal. I jo us dic, a tots, ANEU A CAGAR, que jo me n'aniré a la platja. I si no fa sol, jeuré al sofà. Total, ja està vist que a Catalunya les mobilitzacions serveixen sempre pel mateix, per no-res.\nPer Rogerdeflor el 14 d'agost de 2012 a les 11:27\nNo ens calen polítics il.luminats. Sols ens cal quí transmeti la voluntat del poble des del parlament. No volem invents, com l'estatut, el pacte fiscal,... per continuar amb l'actual estatus. El que volem ja ho veureu l'11 de setembre. I el millor que poden fer molts polítics aquell dia és quedar-se a casa a mirar -ho per la TV. Que no ens vinguin a donar lliçons.I el dia següent dimitir o declarar la independència unilateralment. Ja estem farts de xarrameca i de marejar la perdiu. Del que tenen por molts, és de perdre els privilègis. Primer independència i llavors neteja de l'actual status putrfacte que està enfonsant el país.\nPer Anònim el 14 d'agost de 2012 a les 11:13\nels únics (?)\nPer Carles V el 14 d'agost de 2012 a les 11:07\nCertament en Junqueras no deu cercar la divisió entre independentistes. Només cal que cerqueu en tota l'entrevista una sola referència a altres forces independentistes com les CUP o SI. Ignorància absoluta a veure si deixen d'existir. A mi això de voler jugar a germà sobiranista de CiU em sona a estratègia dels 80, i ja sabem què va suposar per ERC. Però si volen prioritzar la germanor amb els convergents, endavant. I consti que en Junqueres em mereix un gran respecte.\nPer Candide el 14 d'agost de 2012 a les 11:06\nTotal, hi haurà dues manifestacions en una. Com ja va haver-hi el 10J, una per defensar l'estatut i l'altra per la independència. Com ja va haver-hi dos tipus de consultes sobre la independència, un -la versió oficial- sobre els PPCC, l'altre -el que molta gent va (mal)entendre i votar- sobre Catalunya CA. També hi ha dues classes de municipis en cada un dels membres de l'AMI: una que es va votar segons lleis, costums i programes, i l'altre, que segresta els vots i el mandat. Una de les poques coses clares que hi ha és la confusió, que fomenta la manipulació. Sorprenentment, o no, hi ha cada dia més gent que està tan desesperada que prefereix ser manipulada perquè subjectivament se sent més segura amb els demagogs que no pas amb la democràcia, tan insegura ella també, i que demana l'esforç de no deixar-se portar i d'oposar-se a l'engany. Perquè l'engany té líders, i els humans som el que som.\nja tens permís?\nPer Manel Xic (Les Penelles) el 14 d'agost de 2012 a les 10:50\nBenvolgut Oriol. Tot això que dius és molt maco. Però ja t'ha donat permís en Carod-Montilla per marxar cap a la independència? Mira que ell i ERc ho tenien molt clar: servir al psoE de EspaÑa; issar la bandera espaÑola; posar un indocumentat i un analfabet i anticatalà, i ignorant de la llengua del país als llocs més importants....¡ ens l'heu feta massa grossa per tornar-vos a fer confiança i creure amb les vostres "mans netes", sobretot quan passeu contraband d'Andorra.\nA L'ERC HI COTINUA MANANT PUIGCERCÓS, ENTRE BASTIDORS\nPer Anònim el 14 d'agost de 2012 a les 10:39\nSembla que ja no es confonen d'enemic, oi?\nPer Jordi M el 14 d'agost de 2012 a les 10:33\nEm vaig alegrar que ERC baixés de 8 a 3 al Congrés aquell. Em vaig alegrar que baixessin primer de 23 a 21 i després de 21 a 10 al nostre Parlament. Però si continuen per aquest camí me n'alegraré que tornin a créixer.\nPer Araki el 14 d'agost de 2012 a les 10:30\nAnònim, 14/08/2012 a les 08:42 No has entès res, encara. Ni a la Merkel ni al Rajoy, no hem de "demanar" res. La independència simplement depèn de que l'agafem nosaltres mateixos o no. El gran avantatge d'una intervenció però és que tindríem uns interlocutors racionals que davant l'evidència d'un poble que decideix prendre la llibertat segur que farien tots els esforços per facilitat la part tècnica del procès: pagaments a funcionaris, repartiment de béns i deutes, successió en els tractats internacionals...\nPer SEPARATISTA el 14 d'agost de 2012 a les 10:23\nAquesr senyor no és de fiar, es va cansar de ser diputat al Parlament Europeu i va deixar el seu escó a una diputada Gallega de BNG, que defensa i gaudeix del nostre espoli i a més va contra el corredor mediterrani.\nPer Sòcrates el 14 d'agost de 2012 a les 09:33\nMolt bé Junqueras. En un moment com aquest, tan especial, el seny ha de dominar per sobre la rauxa. Tenim sort de tenir en Junqueras !! Visca Catalunya independent !!\nPer Anònim el 14 d'agost de 2012 a les 09:21\nPer Exespanyol el 14 d'agost de 2012 a les 09:15\nJo, fins fa poc, era allò que podem considerar un "espanyol". Per tant, creia en l'Espanya federal, plural, respectuosa i moderna. M'he adonat que tot això és incompatible en un Estat cada vegada més centralista (a dreta i esquerra, tan al PP com al PSOE)i de ment tancada. Serà la primera vegada que votí una opció independentista i després de llegir aquesta entrevista m'he decidit a votar ERC. Mentre algunes formacions independentistes es comporten com a talibans crispant la societat i tirant merda a sobre dels seus mateixos companys, ERC es manté serena però ferma. Endavant Junqueras!\nMe lo dijo perez.. .\nPer Anònim el 14 d'agost de 2012 a les 09:04\nI Si el Mas diu: "Tirat per la finestre.... " Tu el creus? Si vas a la manifestacio, com a public! Independencia! Paisos Catalans\nPer PerePau el 14 d'agost de 2012 a les 08:48\nEndavant, candidat Junqueras!\nJA NO HI SEREM A TEMPS!\nPer Anònim el 14 d'agost de 2012 a les 08:42\nSegons el catedràc Niño-Becerra amb la proxima intervencio europea de l'estat, el govern espanyol "no tindrà permis ni per anar al lavabo" Aquesta serà una coartada més per dir NO al pacte fiscall de Mas. I llavors què? Li demanarem LA INDEPENDENCIA a Merkel i cia???? Tenim JA un pla C????\nPer Anònim el 14 d'agost de 2012 a les 08:40\nSegons el catedràc Niño-Becerra amb la proxima intervencio europea de l'estat, el govern espanyol "no tindrà permis ni per anar al lavabo" Aquesta serà una coartada més per dir NO al pacte fiscall de Mas. I llavors què? Li demanarem LA INDEPENDENCIA a Merkel i cia????\nPer Esteve de Solsona el 14 d'agost de 2012 a les 07:42\nEm sembla perfecte, però, a la mani, entre la gent si us plau, no al capdavant.\nPer Ànims el 14 d'agost de 2012 a les 03:24\nEm sembla una entrevista molt encertada que ha donat llum a totes les preguntes que ens hem qüestionat aquests dies sobre l'actuació d'ERC al panorama polític. Molts ànims, Junqueres, ho aconseguirem!\nPer Anònim el 14 d'agost de 2012 a les 01:59\nM'agrada molt aquest tio. A les anteriors havia votat SI però m'han decebut molt, volen massa merder entre independentistes. Crec que no és moment de barallar-nos entre nosaltres i fer de tontos útils als espanyols. Tornaré a votar ERC.\nPer Araki el 14 d'agost de 2012 a les 01:52\nÉs innegable el canvi a bé d'ERC amb en Jonqueres. En una entrevista relativament llarga com aquesta, ni un esment de "progressisme", o "esquerres"! Increible fa només un any i de fet increible si l'entrevista la fessin avui encara a Puigcercós, Carod, Huguet, Ridao, Vendrell... En resum, ERC encara no s'ha guanyat del tot el retorn dels centenars de milers de vots independentistes que es van negar a fer un altre tripartit vergonyós i van anar a fer un govern de guardians del guetto vergonyós, però amb data de caducitat. Aquesta és la gran incògnita de les properes eleccions: on aniran a parar uns 300,000 vots de la dignitat democràtica catalana?\nAmb aquesta ERC, anem endavant!\nPer Independentista d'esquerres el 14 d'agost de 2012 a les 01:02\nAmb aquesta nova ERC i amb aquesta nova direcció anem endavant! Junqueras, tens tot el meu suport! Per la justícia social i nacional! Indepndència!\nPer Republicà el 14 d'agost de 2012 a les 00:56\nProclamar la independència al Parlament i fer despres un referendum ens podria portar a fer el pitjor dels ridículs perque podriem ser independents nomès uns mesoso i despres tornar a ser Espanyols.\nEn Junqueras, que ho fa molt bé, continua insistint en el referendum. Però aqui l'erra. Estariem actuant dins d'un marc espanyol. El camí correcte, és, primer la DEVOLUCIÓ per part del Parlament sobirà de les Constitucions Catalanes, que no s'apliquen desde 1714.Dintre d'aquest marc jurídic, es declara la independència per part del Parlament i després ja es podrà fer un referendum de ratificació. Començar pel referendum, és començar la casa per la teulada. No som uns espanyols fastiguejats que volem marxar, sinó que Catalunya sempre ha existit com una Nació independent i som els catalans que volem marxar de l'estat que ens governa i ens maltracta i tornar a ser allò que sempre hem estat: catalans, amb una estructura jurídica i d'estat que ens va ser arrabassat il.legalment, amb violència i per dret de conquesta. Amb la DEVOLUCIÓ de les nostres Constitucions, recuperem aquesta base del nostre estat i podem començar a caminar\nPer REPUBLICÀ el 14 d'agost de 2012 a les 00:09\nEm sembla el millor líder per treure a ERC dels mals resultats anteriors. A les properes eleccions pinta a gran pujada d´ERC !!!!


Le Chateau de Prauthoy Vaux Sous Aubigny França - Ofertes d'hotels amb els MILLORS DESCOMPTES EN LÍNIA\n22 grand' rue, Vaux Sous Aubigny, Vaux Sous Aubigny, França, 52190 - Veure al mapa\nPer als viatgers què vulguin captar les imatges i els sons de Vaux Sous Aubigny, Le Chateau de Prauthoy és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Vaux Sous Aubigny. Mentres estan allotjats en aquestes meravelloses instal.lacions, els clients poden gaudir de recepció 24 hores, transport hotel/aeroport, habitació familiar, restaurant, bar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb banyera, assecador de cabell a cada habitació. Piscina exterior, pistes de tennis, jardí de l'hotel, són llocs ideals per a relaxar-se després d'un llarg dia. Le Chateau de Prauthoy és la vostra destinació si buscau allotjament de qualitat a Vaux Sous Aubigny.\nTots els tipus de viatgers (29) Parelles (14) Viatgers en solitari (1) Famílies amb infants petits (7) Famílies amb infants grans (7) Grups (1)


Intel podria treure profit de la batussa legal entre Samsung i Apple - YCOM\nGuillem Alsina (guillem@imatica.org) – No es tractaria de que xips amb arquitectura Intel x86 equipessin els futurs iPhone i iPad, ja que Apple disposa dels seus propis dissenys (basats en arquitectura ARM), si no que el fabricant californià de semiconductors treballés subcontractat per la companyia de Steve Jobs.\nSegons informa el rotatiu en línia EE Times, Intel podria aprofitar els mals moments que passa la relació Samsung-Apple (recordem que la coreana subministra components per als dispositius de la nord-americana com l’iPhone i l’iPad) per fer-se amb una part del pastís proporcionat per la companyia de la poma.\nAquesta no fabrica els seus xips, només els dissenya, ja que no posseeix factories que puguin dur a terme aquesta tasca, pel que subcontracta a altres empreses per a què facin aquesta feina. Intel pot fer-ho, i segons una consultora externa preguntada per EE Times, estaria en converses amb Apple per tal d’aconseguir un contracte com a fabricant dels seus xips.\nLa californiana ja subministra els xips que equipen els ordinadors de la companyia de la poma, malgrat que aquests no es diferencien dels que trobem en els PC’s dels altres fabricants. És Apple qui, a posteriori, els dóna la diferència amb la resta del maquinari i la seva integració amb el sistema operatiu Mac OS X.\nD’arribar, aquest acord no seria immediat, doncs el principal fabricant contínua essent Samsung i ho serà encara durant un cert temps; no és trivial canviar una cosa així de la nit al dia.\nNaturalment, cap de les companyies implicades ha realitzat declaracions al respecte.


El Constitucional anul·la la declaració independentista per unanimitat | Catalunya | EL PAÍS Catalunya\nEl ple deixa sense efecte el text pel qual la Cambra catalana iniciava el procés de secessió\nMadrid 2 DES 2015 - 17:23\tCET\nFaçana del Tribunal Constitucional, a Madrid. Claudio Álvarez\nEl ple del Tribunal Constitucional ha anul·lat per unanimitat la declaració independentista aprovada pel Parlament de Catalunya el passat 9 de novembre. En una de les resolucions més ràpides de la seva història, el Constitucional ha deixat sense efecte el text aprovat pels diputats de Junts pel Sí i la CUP, que iniciava el camí per trencar amb Espanya. El tribunal, format per onze membres des de la defunció del magistrat Luis Ortega a l'abril, ha estimat el recurs que va presentar el Govern central el passat 11 de novembre, dos dies després que el Parlament aprovés la resolució independentista. Aquest text advoca per desobeir les institucions espanyoles, començant pel Constitucional, i insta la Generalitat a complir únicament les lleis emanades de la Cambra catalana.\nEl president del Constitucional, Francisco Pérez de los Cobos, volia deixar resolt l'assumpte abans de l'inici, divendres que ve, de la campanyaper a les eleccions del 20 de desembre, per la qual cosa encara que l'assumpte català no estava en l'ordre del dia del ple del tribunal aquesta setmana, a última hora es va optar per incloure'l. De los Cobos ha pres aquesta decisió després que es garantís que hi havia un ampli consens a favor d'anul·lar la declaració independentista. Els magistrats es van reunir dimarts i van debatre durant tres hores la proposta de sentència redactada pel magistrat Andrés Ollero, del sector conservador. S'hi han introduït alguns canvis i de la sessió d'aquest dimecres ja ha sortit la resolució definitiva. L'acord per anul·lar la declaració del Parlament es donava per segur des que es va reunir el ple i el gran dubte era saber si s'aprovaria de forma unànime, com finalment ha passat, o amb algun vot discrepant.\nEl Constitucional va admetre a tràmit el recurs del Govern espanyol també de manera unànime. L'admissió va suposar la suspensió automàtica de la declaració sobiranista, però només de forma temporal, per un màxim de cinc mesos, termini en el qual el Constitucional havia de decidir sobre el fons de l'assumpte o si prorrogava o aixecava la suspensió fins que hi hagués sentència. El tribunal, que té sobre la taula assumptes com la llei de l'avortament des de fa més de cinc anys, ha resolt en aquesta ocasió amb una celeritat insòlita: menys d'un mes des que els diputats de Junts pel Sí i la CUP van aprovar la resolució que advoca per desobeir les institucions espanyoles i insta la Generalitat a complir únicament els acords que sorgeixin de la Cambra catalana. El tribunal advertia la presidenta del Parlament, Carme Forcadell, la Mesa de la Cambra, el secretari i l'Executiu català en funcions, presidit per Artur Mas, que havien de complir aquesta decisió i que podien incórrer en responsabilitats penals en cas d'ignorar la suspensió cautelar.\nLa reforma exprés de la llei orgànica del Constitucional que ha aprovat el Govern espanyol permet al tribunal sancionar i fins i tot suspendre els alts càrrecs que no acatin les seves resolucions. Els magistrats van preferir no fer referència a aquesta possibilitat, tot i que el Govern central els ho havia demanat. Ara els magistrats han de decidir si en la sentència inclouen un advertiment sobre les conseqüències que tindria incomplir-la.\nEn les al·legacions presentades davant del Constitucional, el Parlament ha restat transcendència a la seva declaració, que va dividir la Cambra en dues meitats –72 diputats van votar-hi a favor i 63, en contra (Ciutadans, PP, PSC i Catalunya Sí que es Pot)–. Tot i que la resolució preveia “iniciar en el termini màxim de 30 dies la tramitació de les lleis de procés constituent, de seguretat social i d'hisenda pública”, la presidenta del Parlament, Carme Forcadell, que va presentar les al·legacions, va assenyalar que el text és només “una voluntat, aspiració o desig” que no té efectes jurídics.


Bloc de camp: d’agost 2014\nEls llocs de frontera sempre són interessants. A la interfície entre sistemes sempre passen coses. En altres ocasions he fet referència a l'interessant patrimoni geològic que atresora l'espai entre el Llobregat i Coll Cardús (Vacarisses/Terrassa), al límit entre la Serralada Prelitoral i la Conca de l'Ebre, i dins de la segona categoria, entre els ventalls al·luvials de Montserrat i Sant Llorenç del Munt. Cada passeig que hi faig em porta una sorpresa. (aïr mateix sense anar més lluny, pels volts de Puig Ventós vaig trobar unes mineralitzacions de coure que crec inèdites i que seran objecte d'una propera entrada). No en va hi ha tres geòtops inclosos en el catàleg de la Generalitat: Ribes Blaves, la riera de Sant Jaume i el que avui ens ocupa, la discordança progressiva de Sant Salvador de les Espases. A part de l'interès geològic, l'ermita de Sant Salvador (Olesa de Montserrat/Vacarisses/Esparraguera) bé val una visita pel seu interès paisatgístic i històric. Està declarada Bé Cultural d'Interès Nacional (1949) i està encastellada dalt d'una cresta conglomeràtica, les Roques de l'Afrau, de fàcil defensa, encarada frontalment a Montserrat de la que ens ofereix unes vistes magnífiques.\na) Puig Cendrós. b) Pla del Fideuer. c) Roques de l'Afrau. d) Coll de Bram. e) Puig de l'Hospici.1) Triàsic. 2) Bretxes del Cairat (Cuisià). 3) Gresos i lutites amb intercalacions de conglomerats de a Formació de la Salut (Cuisià-Lutecià). El 4) correspon a un dels trams conglomeràtics especialment potent, de la Formació de la Salut. 5) Conglomerats polimíctics de la Formació Montserrat (Bartonià). 6) Gresos i lutites versicolors. Són dipòsits lacustres i palustres molt interessants per la seva escassetat en un entorn deposicional fonamentalment subaeri (Bartonià). 7) Gresos, bretxes i lutites vermelles (Bartonià). 8) Gresos i lutites vermelles amb intercalacions conglomeràtiques de la Formació Vacarisses (Bartonià). El 9) correspon a un tram conglomeràtic. 10 Prim tram margós amb ostreids (Bartonià).\nReaccions: dijous, 14 d’agost de 2014\nVine a conèixer la geologia del Montcau el proper 7 de setembre (Bages)\nEl Montcau, amb 1.057 m, és el segon cim en alçada del massís de Sant Llorenç del Munt. Està situat en la seva àrea nord, en el terme de Mura. El seu nom prové del llatí "mont calvus", és a dir, muntanya calba o pelada, gràcies al seu perfil piramidal i despullat de vegetació. És un cim molt accessible i freqüentat, amb molt bones vistes sobre gran part de la Catalunya Central, fins els Pirineus.\nEls amics de l'Escola de Natura i Formació la Muntada m'han convidat a explicar-vos la geologia d'aquest indret en una sortida matinal el proper 7 de setembre. Us explico una mica què veurem per que aneu salivant i després de la jornada farem un article més extens amb les contribucions de tots els que hi participeu. Per a més informació i inscripcions truqueu als telèfons 937 141 053 o 636 717 821 o bé escriviu a p.santllorenc.munt@diba.cat. El punt de trobada és a les 10 h al centre d'Informació del Coll d'Estenalles.\nEl recorregut és circular i apte per a totes les persones en condicions físiques estàndard. Pujarem fins el cim pel corriol oest, baixarem fins a coll d'Eres, on hi ha unes restes arqueològiques probablement iberes i tornarem al Coll d'Estenalles per la pista.\nEns centrarem en tres aspectes:\nEl Montcau està format enterament per conglomerats massius de les fàcies proximals del ventall al·luvial de Sant Llorenç del Munt. Observarem algunes característiques sedimentològiques i estratigràfiques d'aquests materials i n'explicarem el seu origen.\nEl modelat del relleu, condicionat per la massivitat d'aquests materials, les falles i diàclasis, la seva permeabilitat, etc.\nInterpretació panoràmica de les grans estructures geològiques regionals que s'observen des del cim.\nEls Cortins s'individualitzen de la resta del Montcau gràcies a una falla de salt molt petit però d'efecte geomorfològic molt evident.\nEls escassos sòls que s'arrapen a aquest pelat i costerut cim són molt fràgils i interessants.\nLa massivitat dels conglomerats es veu alterada per algunes discontinuïtats, com aquest pla d'estratificació on es troben les petites coves dels bisbe.\nVessant oest del Montcau.


Assandca espera el vistiplau d'Oncologia per facilitar als malalt\nAssandca espera el vistiplau d'Oncologia per facilitar als malalts de càncer els barrets refrigerats\nNoticies » Societat 13 de febrer, 2018\nFa uns mesos l´Associació contra el càncer va adquirir uns barrets refrigerats que eviten la caiguda del cabell durant la quimioteràpia, amb l´objectiu de posar-los a disposició dels malalts. Però de moment la iniciativa està aturada per motius aliens a l´entitat.\nDurant la presentació d'una altra edició del concert Mamapop per recaptar fons pel càncer de mama, el president de l´Associació contra el càncer ha explicat que els deu barrets refrigerats que van adquirir per evitar la caiguda del cabell durant la quimioteràpia no han arribat per motius alients a l'entitat. L´objectiu era posar-los a disposició dels malalts, però tot i que els productes disposen de l´homologació pertinent, des del servei d´Oncologia encara no s´hi ha donat el vistiplau, ja que recelen dels resultats del tractament. L´entitat vol que hi hagi una solució aviat.\nAssandca, a més, espera que en els pròxims mesos es doni resposta a dues de les demandes més urgents, com són la llei d'acompanyament i que el servei de psicooncologia passi a formar part de la cartera de serveis del SAAS, segons ha explicat el president Josep Saravia.\nD´altra banda l´entitat continua amb altres projectes, com ara el transport sanitàri per a persones que fan tractaments de quimioteràpia fora del país, la major part de les quals són dones. Un servei que subvencionen al cent per cent.


Medicina del Cant, òpera, música i altres coses: Cantique de Noël\nEnhorabona per aquest Blog. El llegeig amb molt de gust i aprenc coses amb ell. M'ha sorprés no veure cap comentari sobre el magnific concert de la Cecilia Bartoli. Aquesta mezzo te una potència de veu increible. Com ha dit un critic musical Quàn respira aquesta dona?\nGracies per el Blog\nEvidentment la Cecília Bartoli és molt bona, canta molt bé i té un bon fiato, ara no és cert que tingui una gran potència de veu si per potència entens volum. Justament la seva veu és poc audible en un gran teatre per això ella mateixa mira de cantar sempre en teatres petits.


Coneguem el país: Sot de Xera (els Serrans). Interpretació dels estels i excursió diürna. 5 i 6 de maig de 2017: Servicio de Promoción y Normalización Lingüística: UPV\nConeguem el país: Sot de Xera (els Serrans). Interpretació dels estels i excursió diürna. 5 i 6 de maig de 2017\nLa preinscripció és fins al 5 d’abril o fins que es cobrisquen les places.\nEl Servei de Promoció i Normalització Lingüística de la UPV organitza una activitat doble per al 5 i 6 de maig a Sot de Xera (els Serrans) que consistirà en una eixida teatralitzada nocturna per a interpretar el cel amb “Els Mags dels Estels” i l’endemà una excursió pel Parc Natural de Xera-Sot de Xera, com a activitat de convivència i de coneixement del territori.\nEl poble, de predomini lingüístic castellà –amb moltes influències del valencià i l’aragonès–, està assentat en una depressió coneguda com la Vall de l'Alegria, al peu d'una roca de composició calcària anomenada El Morrón; forma part del Parc Natural de Xera-Sot de Xera i és parc geològic.\nA més de la col·laboració del Voluntariat Lingüístic, l’activitat s’organitza amb la participació de Calderona Viva (Els Mags dels Estels), el cantautor Rubén Suárez amb Tinna Pla i els biòlegs i tècnics mediambientals de Geonatur.\nAquesta activitat s’inclou dins de les activitats d’El Vint-i-5, al voltant de la data històrica del 25 d’Abril.\nDestinataris: membres de la UPV, amb acompanyants (adults i xiquets).\nPreinscripció: fins al 5 d’abril o fins que es cobrisquen les places, pel formulari “Preinscripció a l’excursió de Sot de Xera”. Les places són limitades.\nAportació dels participants: 12 euros; 6 euros per als menors d’11 anys i gratuït per als menors de 3 anys.\nInclou el desplaçament amb bus, la nit a l’alberg, el pícnic de l’esmorzar, el dinar i les activitats culturals i lúdiques. El sopar de pa i porta del divendres anirà a càrrec dels participants.\nUna vegada feta la preinscripció, s’enviarà una comunicació d’acceptació amb l’aportació, el concepte i el número de compte on cal fer la transferència. A continuació, les persones admeses hauran d’enviar a l’SPNL el justificant de la transferència, en un termini determinat, per a poder confirmar la inscripció.\nMés informació: descripció de l’activitat, allotjament, recomanacions i ruta\nCol·labora: Acadèmia Valenciana de la Llengua (www.avl.gva.es)\nCartell Sot de Xera


Xarxa Cristiana: TURBALLOS, LLOC DE TROBADA (abril-juny)\nDies 1-2-3.- "Triduum Pasqual", jornades de reflexió,silenci i dejuni.....\nDia 4.- "PASQUA DE RESURRECIÓ".\nDia10.-Taller "Teràpia de la rialla", impartit per Pili Seguí.t elf: 606 663 298; començarà a les 10 del matí fins a la vesprada.\nDia 18.- Taller de "Tarot Evolutiu".El camí de la vida;Meditació. Impartit per Cristobal Calvo i Sussanna Talens. Telf: 646 780 552. Començarà a les 10 del matí, fins a la vesprada.\nDies 24-25.- Iniciació al "REIKI", 1er. nivell "USUI TIBETÂ". Impartit per Guille. Telf: 617 621 756. Començarà a les 9 del matí, fins a després de dinar del diumenge.\nDia 2.- "MARXA PER LA CULTURA DE PAU I NO-VIOLENCIA". Eixida des d'Alcoi - plaça, que està la màquina del tren - passant per Cocentaina i Muro amb les respectives convidades, per a finalitzar amb Festa i paella, per a totes i tots en Turballos. PARTICIPA!\nDies 7-8-9.- Convivència de Cap de setmana de plena consciència en la tradició "ZEN" Impartit per Dani.Telf: 665 086 016.Començarà el dia 7 per la vesprada i finalitzarà el diumenge després de dinar.\nDies 14-15-16.- Taller de Constelacions Familiars amb Bioenergètica .I mpartit per Núria Peiró, Psicòloga, començrà a les 20 hores del dia 14, presentació a les 21,30.El taller finalitzarà el dia 16 després del dinar, Dies dedicats al descobriment propi que aporta reconèixer el cos, i alliberar l'Èsperit . Com desconeixem l'expresió del rostre, del cos, encara que ens mirem a l'espill tots els dies! No ens coneixem, no ens estimem. Poc a poc amb el treball d'aquests dies,desapareiseran les tensions musculars,amb elles, la vergonya, la por, la culpa. -INVOLUCRAT -\nDies 22-23.- Taller de "Consciència Corporal".Senderisme (Benicadell). Impartit per Montse Rodrigo -Centre ESPAU - Telf: 606 555 037 - 965 111 329\nDies28-29-30.- Encontre de "HATA-IOGA", diferents tipus i "REIKI". Organitzat per Soledad.Telf: 965 153 994. Començarà a les 20,30 del dia 28 fins al diumenge després de dinar.\nDies 4-5-6.- Encontre de "TAICHI": Els cinc elements, Començarà el 4 les 19 hores , fins el diumenge després dedinar, Organitzat per Gema; telf: 646 543 413.\nDia 12.- Taller de Cuina, tasca molt important, procura que els teus aliments siguen naturals i respectuosos amb la natura, senzills I al abast de tothom; en benefici de la teua salut I dels qui t'envolten.Impartit per Victoria I organitzat per Gema. Telf: 646 543 413.\nDies 19-20.- Taller de "ENEAGRAMA", estructures mentals, corporals;encontre amb un Mateix a traves de la vida. Impartit per Vicent Xapi.C omençarà el 19 a les 10 del matí, fins el diumenge després de dinar.\nDies 23-24-25-26-27.- Dies de convivència I encontre amb la natura en Turballos. Celebració I Festa del Solstici d'Estiu. S. Joan, patró dels PPCC.\nSENT I VALORA TU MATEIX, el que rebes i actua en consequència\nTelefón de contacte: 649 578 412\nPublicado por Xarxa Cristiana en 11:06


El PP diu que Kofi Annan i Gerry Adams no tenen "ni punyetera idea" del conflicte amb ETA\nDures paraules des del Partit Popular contra dues de les personalitats internacionals que participaran en la cimera de Sant Sebastià per trobar una sortida al conflicte basc. El vicesecretari de comunicació del PP, Esteban González Pons, ha afirmat que l'exsecretari general de l'ONU Kofi Annan i el líder del Sinn Féin, Gerry Adams, "no tenen ni punyetera idea" del "tipus de conflicte que s'ha viscut al País Basc".\n16/10/2011 - 13.09 Actualitzat 19/10/2011 - 11.15\nSegons González Pons, en les conferències de pau hi ha dos bàndols en guerra i a Espanya "no ha faltat la pau, sinó que ha faltat la llibertat", perquè "els terroristes han matat i els espanyols hem estat una mica menys lliures que la resta dels europeus ".\nEl vicesecretari de comunicació ha tingut paraules dures contra les figures internacionals que participaran en la trobada de Sant Sebastià. Els ha titllat d'"estrangers" que vénen a una "suposada" conferència de pau al País Basc "pensant que són a Irlanda o a Sud-àfrica". És aquí on ha afegit que "no tenen ni punyetera idea del país on es troben ni quin tipus de conflicte s'hi ha viscut".\nPons reclama als mandataris internacionals que "deixin d'enredar amb la paraula pau, comencin a parlar de llibertat i demanin primer de tot que ETA es rendeixi, que deixi el terrorisme, que abandoni les armes i demani perdó".\nEl PP és l'únic partit, juntament amb UPyD, que s'ha negat a participar en la trobada de Sant Sebastià.


El Govern aprova el Pla de Govern de la XII legislatura amb 4 eixos prioritaris: cohesió social, prosperitat econòmica, enfortiment democràtic i internacionalització\nEl document, que constitueix el pla estratègic de la legislatura, fixa 22 àmbits d’actuació, 93 objectius, més de 1.000 mesures i més de 300 indicadors de seguiment\nLa igualtat esdevé el principi central de les polítiques públiques, introduint la perspectiva de gènere en tots els àmbits\nEn l’eix de cohesió social destaquen el Pacte contra la segregació escolar, el desplegament de la llei d’universalització de l’assistència sanitària, la Renda Garantida de Ciutadania, el pacte nacional per la Discapacitat, la llei d’adaptació de la societat catalana a l’envelliment, el Pla Territorial Sectorial d’Habitatge, i el IV Pla del Tercer Sector Social\nEn l’eix de prosperitat econòmica el Govern impulsarà el Pacte Nacional per la Societat del Coneixement, el desplegament del Pacte Nacional per la Indústria, el suport a la competitivitat de les empreses, i polítiques d’ocupació actives i integrals, entre d’altres\nEn l’eix democràtic es preveu la recuperació de les lleis suspeses, el Pla de Govern obert 2019-2021, la llei de memòria democràtica, i la creació d’una identitat digital catalana\nEn l’eix internacional, destaquen la reobertura de les delegacions a l’exterior, una política d’atracció d’inversions, l’alineament amb l’Agenda 2030, i el programa de residència digital per empreses globals\nAquests objectius, que constitueixen els 4 eixos en els quals s’estructura el Pla, es regeixen per un ideari comú, la igualtat com a principi central de les polítiques públiques, introduint la perspectiva de gènere en tots els àmbits; la inclusió social com a element irrenunciable per bastir una societat on ningú no en resulti exclòs per motius d’origen, llengua o cultura, i finalment el respecte escrupolós als drets humans i la llibertat humana. Per fer realitat aquests propòsits és imprescindible que el Govern maximitzi la transparència en la gestió i la contractació i que fomenti la participació i la col·laboració de la ciutadania per tal d’estar veritablement al servei dels ciutadans.\nEl Pla de Govern és el pla estratègic de legislatura, que recull els objectius i les línies d’actuació més destacades que impulsarà el Govern, més enllà de la seva activitat ordinària. És un instrument de planificació transversal de tots els departaments que l’Executiu es compromet a tirar endavant aquesta legislatura. El Pla de Govern per a la XII legislatura s’ha elaborat a partir del programa de Govern presentat durant el debat d’investidura.\nA banda de ser un element de planificació, també permet retre compte de l’actuació del Govern, avaluar el compliment dels compromisos adoptats i garantir la transparència en les relacions amb la ciutadania. En aquest sentit, el Pla incorpora una sèrie d’indicadors que valoraran l’acompliment i el desenvolupament de les mesures al llarg de la legislatura. Es tracta d’indicadors d’accés públic que, per tant, permeten mesurar amb total transparència el grau d’acompliment de l’acció de Govern.\nEl document s’estructura en 4 eixos desenvolupats en 22 àmbits d’actuació, 93 objectius i més de 1.000 mesures concretes, amb més de 300 indicadors de seguiment.\n· Un país cohesionat amb drets i oportunitats per a tothom.\n· Una economia pròspera, responsable i sostenible. Per a un nou model productiu i una fiscalitat justa\n· Una societat enfortida democràticament, lliure i justa. Per a una governança compartida.\n· Una Catalunya oberta al món.\nEix 1: Un país cohesionat amb drets i oportunitats per a tothom\nDurant el debat d’investidura, el president Quim Torra va situar la cohesió social com un dels principis que han d’inspirar el Pla de Govern i, per tant, la implementació de polítiques públiques de progrés que doni resposta a les principals demandes de la societat, que garanteixi la justícia social, el benestar, una redistribució de la riquesa més eficaç i una atenció pública de màxima qualitat.\nEnfortir el model d’escola catalana\nL’escola catalana és una de les eines que garanteix la cohesió social i territorial per tal de formar una ciutadania lliure i compromesa. En aquest sentit, el Pla de Govern recull la voluntat d’enfortir el model d’escola catalana, un model equitatiu i de qualitat, compromès amb els alumnes, els docents i les famílies que és una eina de cohesió social i territorial. Es vol refermar un servei públic educatiu i equitatiu, que asseguri el dret a l'educació per a tothom i que ofereixi una educació de qualitat, vetllant per la igualtat d'oportunitats i la millora dels resultats educatius, que han de ser la base de l’èxit acadèmic, personal i social de l’alumnat.\nUna de les actuacions destacades en l’àmbit de l’escola serà l’impuls del Pacte contra la segregació escolar com a consens per assolir un sistema educatiu que garanteixi de forma efectiva i real un model educatiu basat en la igualtat d’oportunitats. Important també serà l’aprovació del Decret i finançament de l’educació 0-3, que inclourà una actualització del mapa de les escoles bressol i modificarà el Decret 282/2006, dels requisits dels centres de primer cicle d’educació infantil. La promoció de la innovació i la recerca en educació per a la millora del sistema educatiu, i l’impuls d’un nou marc normatiu per reconèixer el menjador escolar com un espai educatiu de primer ordre, són altres mesures destacades d’aquest àmbit.\nDes del Govern es continua apostant per un model de formació professional al llarg de la vida. Per això, en aquesta XII legislatura l’Executiu prendrà mesures per impulsar i consolidar la formació dual amb el desenvolupament de la Llei de Formació i Qualificació Professionals, amb el consens d’agents econòmics i socials, administració educativa i de treball. Així mateix, el Pla de Govern preveu desplegar la formació dual en alternança, i una de les mesures destacades serà la promoció de les pràctiques de la Formació Professional a països estrangers (Erasmus plus).\nGarantir un Sistema Nacional de Salut universal i equitatiu\nEn el transcurs d’aquesta legislatura es consolidarà un Sistema Nacional de Salut, a través del desplegament de la Llei 9/2017 d’universalització de l’assistència sanitària, que garantirà l’accés universal i l’equitat per tal de donar resposta a les necessitats de salut de la població, tot considerant les desigualtats que puguin existir i posant el focus en les de gènere. Es reforçaran les polítiques de salut pública i la centralitat de l’atenció primària i la salut comunitària amb el desplegament de l’Estratègia Nacional d’Atenció Primària i Salut Comunitària, per cercar una atenció integral conjuntament amb els serveis socials que inclogui els determinants socials de la salut. Per aplicar aquest nou enfocament és imprescindible reorientar les polítiques de professionals, desplegant estratègies de planificació i ordenació de les professions sanitàries orientades a les noves necessitats i reptes emergents de salut i millorant la qualitat de l’ocupació, el reconeixement del desenvolupament professional, la conciliació laboral i familiar tot introduint una perspectiva de gènere en les polítiques de salut. En aquest inici de legislatura ja s’han realitzat algunes accions en aquest sentit com el nou protocol de l’embaràs o el nou model d’atenció a l’endometriosi.\nConscients que l’activitat física i la salut van de la mà, una de les prioritats del Govern serà fomentar, en aquest sentit, hàbits saludables per a tothom i en totes les etapes de la vida. Per això, s’elaborarà la Llei de l’activitat física i l’esport, adaptant-la a les noves necessitats, requeriments i demandes de la societat actual. Es desplegarà, també, el Pla Nacional de Promoció de l’Activitat Física i l’Esport, que contempla les recomanacions de l’OMS, i es millorarà la xarxa d’equipaments esportius de Catalunya.\nAssegurar l’assistència a les persones en tot el cicle vital\nPel que fa als afers socials i la protecció social el pla dissenya unes polítiques socials reforçades que potenciïn els serveis socials bàsics per garantir l’assistència en tot el cicle vital de la persona, eines preventives per afavorir els sectors més vulnerables i els serveis d’atenció no residencials per millorar la qualitat de vida quotidiana de les persones.\nAccions especialment destacades en l’àmbit dels afers socials i la protecció social seran l’elaboració d’un Pacte Nacional per a les persones amb discapacitat, la Llei marc per a l’adaptació de la societat catalana a l’envelliment, amb l’objectiu de garantir el dret a decidir poder envellir en l’entorn comunitari, i la Llei d’autonomia personal, per incidir en la prevenció, la creació de contextos inclusius i el model de suports, tant de les persones grans en situació de dependència com de les persones amb discapacitat. Aquestes dues normatives potenciaran els serveis socials comunitaris i els serveis d’atenció domiciliària amb l’objectiu de continuar apoderant les persones durant tot el procés d’envelliment, garantint el dret a decidir com viure durant tot aquest període. Així doncs, s’impulsarà una estratègia única d’atenció integrada social i sanitària a les persones grans o amb necessitats complexes. També es dissenyaran polítiques de serveis socials per evitar de forma indirecta que la cura de persones dependents recaigui en les dones, ja que aquestes acostumen a ser les cuidadores. El Govern prioritzarà la inversió en polítiques que garanteixin els drets dels infants i els adolescents; i el desplegament de l’Agència Catalana de Protecció Social, que ha de ser una eina més per guanyar en eficàcia i eficiència i millorar la coherència i l’equitat del conjunt de les prestacions del sistema. També s’enfortirà el model català d’associacionisme i voluntariat i es continuaran impulsant les polítiques que generin oportunitats per al jovent. En aquest sentit, per enfortir l’associacionisme, s’elaborarà el IV Pla de suport al Tercer Sector Social.\nFacilitar el dret d’accés a l’habitatge\nConscient que l’habitatge és un dret fonamental, el Govern es proposa actuar amb una planificació estratègica basada en la col·laboració entre institucions i en el treball compartit entre el sector públic i el privat per assolir tres grans objectius: incrementar el parc d’habitatge social, evitar la pèrdua d’habitatge per motius econòmics i facilitar l’accés a l’habitatge en condicions assequibles. En aquest sentit, és primordial recuperar el conjunt de la normativa catalana en matèria d’habitatge. A partir d’aquí, l’aprovació del Pla Territorial Sectorial d’Habitatge i l’inici del desplegament de les mesures prevista en matèria de foment del parc d’habitatge assequible en aquesta legislatura suposarà que el país té un full de ruta, consensuat i potent, sobre les necessitats de futur i les mesures per encarar els nostres reptes habitacionals.\nTambé es reforçaran les línies d’actuació per promoure nou habitatge social amb l’elaboració del Pacte Nacional pel Dret a l’habitatge mitjançant el suport i la col·laboració del sector privat i les entitats socials i enfortir els mecanismes que garanteixin els efectes socials dels ajuts al pagament del lloguer, sense oblidar el desplegament de l’estratègia contra el sensellarisme i el foment de la rehabilitació. El Pla de Govern també recull la ferma voluntat del Govern de Catalunya de lluitar contra la pobresa energètica, en col·laboració amb les empreses subministradores, per evitar que cap família es quedi sense aigua, llum i gas a través d’un Programa d’intervenció integral contra al pobresa energètica.\nLa cultural, base de la cohesió social\nL’àmbit de la cultura també ocupa un espai central de les polítiques de la Generalitat en la XII legislatura, per això s’impulsarà la transversalitat de la cultura en el d’Administració de la Generalitat. Entre les actuacions destacables cal mencionar la el Pla de lectura 2020, la consolidació de l’aposta pel català i l’aranès, factors d’identitat comuna, i el foment de la cultura de proximitat a través de les associacions i de les entitats, perquè tothom participi de la vida cultural del país. Així mateix, la consolidació del projecte de carnet cultural amb una millor coordinació amb ajuntaments i diputacions i la priorització de les xarxes de biblioteques, d’equipaments escènics, musicals, museístics i patrimonials amb el propòsit de millorar l’accessibilitat a la cultura, tot aprofundint en la finestra d’oportunitats que obre la revolució digital, tan des de la perspectiva dels artistes i creadors, com des de la difusió de les produccions culturals i del patrimoni i cultura popular.\nEix 2: Una economia pròspera, responsable i sostenible. Per a un nou model productiu i una fiscalitat justa\nEl Govern entén que un mercat de treball de qualitat és la millor eina social preventiva. Davant dels problemes derivats de la precarietat laboral i els sous baixos, el Pla de Govern aposta per un marc català de relacions laborals que possibiliti una ocupació digna i de qualitat i que apoderi les persones en situació de risc. En aquest sentit, es duran a terme actuacions dirigides a enfortir l’espai de concertació i diàleg social en el si del Consell de Relacions Laborals, mitjançant la introducció al pla de treball de l’establiment d’un salari mínim de referència, i també amb l’impuls de la Llei catalana de participació social i la potenciació de la resolució extrajudicial de conflictes en l’àmbit públic.\nCom a grans objectius s’impulsaran també mesures per abordar les desigualtats de gènere en l’àmbit laboral per lluitar contra la bretxa salarial entre homes i dones i per això s’impulsarà la implantació a les empreses de Plans d’Igualtat.\nEl Servei d’Ocupació de Catalunya és la principal eina de l’executiu per aconseguir una qualificació professional i evitar la cronificació de l’atur. Aquest servei continuarà condicionant algunes de les seves prestacions a seguir un Pla d’Inserció Laboral, un instrument molt útil per garantir un lloc de treball a les persones desocupades. Així mateix, durant aquesta legislatura es desplegarà la Renda Garantida de Ciutadania i es millorarà l’atenció a les persones beneficiàries. Per dinamitzar l’economia social i cooperativa es treballarà en l’elaboració de la Llei catalana de l’economia social i solidària. El Pla de Govern també es marca com a objectiu aconseguir uns millors horaris laborals, incentivant els acords entre sindicats i patronals per tal de millorar la productivitat i alhora poder facilitar la conciliació i poder disposar de més temps per a la vida personal i familiar.\nAvançar cap a la sobirania econòmica de la Generalitat\nEn l’àmbit d’economia i hisenda, i amb l’objectiu d’obtenir els recursos necessaris per finançar els serveis públics i alhora mantenir el compromís amb la sostenibilitat financera, el Govern es proposa avançar cap a la sobirania econòmica de la Generalitat. Aquesta sobirania passa per diversificar les fonts de finançament del deute i per reclamar al Govern espanyol tant els recursos que corresponen a la Generalitat, en virtut d’acords subscrits en el passat, com la retirada de les mesures de control de 2015. En aquest capítol, destacar actuacions com la implantació del Pla Estratègic del sistema de compra corporativa de la Generalitat per racionalitzar la compra pública; la implementació d’una política fiscal corporativa per racionalitzar i optimitzar el pagament d’impostos estatals per part del sector públic català. També s’impulsaran diferents actuacions, com ara road shows, que permetin la col·locació del deute als mercats internacionals.\nD’altra banda, amb l’objectiu de reduir les desigualtats i millorar la igualtat d’oportunitats, el Govern elaborarà uns pressupostos que aprofundeixin en la priorització de la despesa social. En paral·lel, es treballarà a favor d‘un sistema fiscal més equitatiu i eficient, que garanteixi la funció redistributiva i, alhora, fomenti la competitivitat i el creixement sostenible de l’economia catalana. Per acabar, el Govern treballarà —mitjançant polítiques i instruments més transversals— per garantir un entorn favorable per a l’economia i contribuir a un model de creixement inclusiu. En aquest sentit, tal com es recull en el Pla de Govern, es facilitaran instruments financers i una situació de competència per donar suport a l’economia productiva. Es consolidarà l’Institut Català de Finances com un Banc Públic d’Inversions que lideri un pla d’inversions estratègiques i creï instruments d’inversió i finançament per impulsar l’habitatge social, l’economia verda, la innovació, la transformació tecnològica i el creixement.\nReforçar la recerca i el desenvolupament empresarial\nEn l’àmbit del coneixement i la innovació, els objectius d’aquesta legislatura es centraran en potenciar les bases del model català d’universitat i recerca a través d’un Pacte Nacional per la Societat del Coneixement consensuat amb tots els agents implicats i que vol aconseguir una millor gestió pública que garanteixi l’assoliment d’una societat basada en el coneixement. En l’àmbit universitari, s’establirà un model compromès amb la qualitat i l’equitat, per tal de garantir l’accés a la universitat a tots els estudiants, així com els fonaments d’un nou model de finançament de les universitats, que reflecteixi el compromís del país amb les seves universitats i el seu sistema de recerca com a garantia de futur i progrés. Pel que fa als centres de recerca, es donarà més estabilitat i un marc legal sòlid que permeti la sostenibilitat del model amb l’elaboració de Llei de la Ciència de Catalunya, que permetrà el reconeixement de la singularitat de l’activitat científica i donar estabilitat a l’activitat de recerca. Així mateix, el sistema treballarà conjuntament per a incorporar més coneixement en tots els àmbits d’activitat del país, en particular en la productiva. Finalment, el Govern també es compromet a mantenir, reforçar i fer sostenible, la capacitat de captació i retenció de talent a universitats i centres de recerca.\nEn matèria d’indústria es continuarà treballant en el desplegament del Pacte nacional per a la indústria, per tal de fer els sectors productius més innovadors i més internacionalitzats. Es consolidarà l’Observatori de la Indústria, s’elaborarà un Pla d’impuls i modernització dels polígons d’activitat econòmica i logística i es procedirà a l’actualització de l’inventari de polígons d’activitat econòmica. Es continuarà desplegant la Finestreta Única Empresarial com a mecanisme per promoure el desenvolupament empresarial facilitant la pràctica de l’activitat emprenedora. I en l’àmbit normatiu s’elaborarà la Llei de Cambres de comerç com a nou model de relacions amb les Cambres i la Llei de les Àrees de Promoció Econòmica Urbana.\nEl turisme i el sector agroalimentari com a sectors estratègics\nPer tal de consolidar Catalunya com a destinació turística de qualitat el Pla de Govern inclou l’aprovació del Pla estratègic de turisme de Catalunya 2018-2022 així com el Pla de màrqueting de turisme per al mateix període. Aquests dos plans tenen com a objectiu millorar la competitivitat del país per tenir la capacitat de situar Catalunya entre les millors destinacions turístiques. Alhora el Govern vetllarà per consolidar els processos de regularització de l’oferta d’allotjaments turístics i l’expulsió de l’oferta irregular i crearà un sistema d’informació i intel·ligència turística per tal de conèixer amb més profunditat tota l’activitat del sector.\nL’acció de Govern vol aconseguir un sector agroalimentari d’excel·lència i fort on s’asseguri la transferència tecnològica i la competitivitat del sector agroalimentari. Per això, durant la present legislatura s’elaborarà la Llei de creació de l’Agència de Control Oficial de la Cadena Alimentària. Amb l’objectiu d’estimular la producció d’una alimentació de qualitat que alhora impulsi la gastronomia catalana, el Govern promourà un Pacte Nacional per la Política Alimentària de Catalunya i un Pla de Gastronomia de Catalunya. En l’àmbit de la política marítima mereix una menció especial l’aprovació de l’Estratègia Marítima Catalana Horitzó 2030. Finalment el Pla també preveu l’elaboració de l’Estratègia per a la bioeconomia que promogui un ús eficient de tots els recursos naturals, aplicar la innovació i tecnologia per fomentar una gestió integral i la millora del desenvolupament territorial.\nLes polítiques en matèria d’ordenació del territori han de promoure la cohesió social i territorial per afavorir el desenvolupament econòmic i la qualitat de vida de les persones arreu del país. El Govern impulsarà un nou cos legal que respongui a les necessitats del país i amb voluntat duradora. La Llei de territori, la Llei de muntanya i l’elaboració del Pla d’Ordenació del Litoral han d’endreçar el conjunt del territori català, posant-ne en valor les seves especificats i singularitats. Aquest equilibri territorial s’aconseguirà també per mitjà de les infraestructures digitals i les ciutats intel·ligents. També s’elaborarà l’Agenda Urbana de Catalunya per avançar cap a assentaments i territoris inclusius, segurs i sostenibles\nEls ens locals són les administracions més properes a la ciutadania. És per això que el Govern treballarà per enfortir-los amb mesures com l’impuls de la restauració del marc legal previ a la Ley de Racionalización de la Administración Local (LRSAL). A més, es constituirà el Consell de Governs Locals, com a marc de debat de les conclusions del procés GovernsLocals.Cat, i s’aprovarà un nou Pla d’inversions del món local, que esdevingui motor de creixement econòmic i creació d’oportunitats laborals. El Pla de Govern preveu, així mateix, el reforç de la bilateralitat Govern-ens locals, desplegar la Llei de l’Aran, i l’aprovació del Pla interdepartamental per la dinamització territorial per afavorir el desenvolupament econòmic i la cohesió social del territori.\nMillorar la mobilitat i la competitivitat empresarial\nPer donar resposta als grans reptes de mobilitat del país, el Pla de Govern desenvolupa una sèrie d’actuacions de millora de l’accessibilitat, la seguretat i la qualitat de les infraestructures de transport, entre les quals destaca l’elaboració de la llei d’infraestructures de mobilitat; l’elaboració d’un nou Model de gestió de les vies d’altes prestacions de la xarxa viària catalana i el seu sistema de finançament a través de la tarifa plana “vinyeta” o l’elaboració d’una proposta de traspàs de les carreteres de l’Estat a la Generalitat de Catalunya. El Govern aposta fermament pel transport públic com a element de cohesió social i territorial, amb l’elaboració de la Llei de transport terrestre de viatgers o amb projectes com la integració tarifària a tot Catalunya, el desplegament de la xarxa d’autobusos interurbans per afavorir la intermodalitat BRCAT, o l’ampliació i la millora de la xarxa de metro- línies 9 i 10- i serveis ferroviaris.\nA més, per tal de fomentar el desenvolupament econòmic del país i la competitivitat de les empreses, es promouran un conjunt d’actuacions als grans eixos viaris del país per reduir els colls d’ampolla més congestionats. Així mateix, es potenciarà un model de xarxes d’infraestructures multimodal, sostenible i digitalitzada mitjançant l’aprovació del Pla Estratègic de l’Aviació a Catalunya 2030 i el Pla de ports de Catalunya 2018-2030, per posar alguns exemples. També es consolidaran les grans infraestructures de suport a la recerca mitjançant la millora i adquisició de nous equipaments.\nPel que fa a l’energia, el Pla de Govern preveu el desenvolupament del Pacte Nacional per a la Transició Energètica de Catalunya i l’aprovació del decret de mesures urgents per al desplegament d’energia solar i eòlica. El Govern vol assolir un model on les energies renovables i les noves tecnologies situïn el ciutadà en el centre del sistema energètic.\nEn matèria de sostenibilitat, la transversalitat de les actuacions que cal dur a terme obliguen a una actualització de la normativa vigent, per adequar-la als nous requisits i exigències derivades de la lluita contra el canvi climàtic, de la minimització de l’ús dels recursos naturals, o de la preservació de la vida als ecosistemes terrestres i marins. Aquí s’emmarca l’aprovació de la Llei de biodiversitat i patrimoni natural i el desplegament de l’Estratègia del patrimoni Natural i la biodiversitat de Catalunya com a full de ruta de la conservació de la natura i com a element de compliment dels convenis internacionals. També es desplegarà la Llei del canvi climàtic amb especial incís en la posada en marxa del Fons del Patrimoni Natural i del Fons del Canvi Climàtic, que permetran un millor finançament d’aquestes polítiques. Altres actuacions destacades són l’elaboració de la Llei de protecció de l’ambient atmosfèric, o la Llei de restauració d’activitats extractives. També es vol incidir en la gestió sostenible de l’aigua per garantir-ne la igualtat i la disponibilitat amb criteris socials, econòmics i ambientals. Per això, el Govern treballa en la plena recuperació de la gestió d’Aigües Ter-Llobregat per retornar al sector públic una infraestructura vital per al país.\nEix 3: Una societat enfortida democràticament, lliure i justa. Per a una governança compartida.\nAquest eix està format per 7 àmbits d’actuació: Govern obert i qualitat institucional, polítiques digitals, igualtat entre dones i homes, ciutadania i drets humans, administració pública, seguretat i emergències i justícia.\nTal i com el president Quim Torra va exposar en el seu discurs d’investidura, la democràcia ha de ser el valor màxim que ha de regir el país i les institucions per damunt de qualsevol altre. En aquest sentit, el Govern té entre les seves prioritats restaurar democràticament les institucions catalanes i això és també apostar per una Catalunya digital, que situï el país de debò al segle XXI, que defugi l’estat analògic i anacrònic i burocràtic del segle passat.\nPel que fa al primer àmbit d’actuació- Govern obert i qualitat institucional- el Pla preveu perfeccionar els instruments de Govern obert, de participació i d’accés a la informació per tal de tenir unes institucions de qualitat que afavoreixin el desenvolupament i la justícia social. En aquest àmbit, els principals objectius són la millora de la governança apoderant la ciutadania amb polítiques de transparència, simplificació, eficiència i participació; l’increment de la qualitat institucional per fomentar la confiança de la ciutadania i la justícia social; i fer dels mitjans públics de comunicació una garantia de cohesió social i la garantia de consolidació de l’espai nacional de comunicació.\nEntre les actuacions més destacades del primer objectiu hi ha l’aprovació del Pla de Govern Obert 2019-2021 com a eina estratègica de consolidació i millora de les polítiques de transparència, participació ciutadana i bon govern i l’aprovació del Reglament de desenvolupament parcial de la Llei 19/2014 de transparència, accés a la informació pública i bon govern, especialment pel que fa a la regulació del dret d’accés. El Pla de Govern també preveu l’aprovació d’una nova llei de l’Oficina Antifrau de Catalunya, l’aprovació un Pla de prevenció contra el frau i la corrupció 2019-2021 i el desplegament del model de governança ètica de l’Administració de la Generalitat, entre altres, que donen resposta a l’increment de qualitat la institucional. Les actuacions destacades del tercer objectiu relatiu als mitjans públics de comunicació són l’elaboració d’un contracte programa amb la Corporació Catalana de Mitjans Audiovisuals que reculli el compromís de l’elaboració d’un nou pla estratègic i de la inclusió d’indicadors de seguiment i valuació dels resultats obtinguts.\nCatalunya, referència internacional digital\nEl de polítiques digitals és el segon àmbit d’actuació i té per objectius fer de Catalunya un nou model de país digital i de governança del segle XXI; impulsar una ciutadania digital plena, apoderada capacitada i protegida; promoure una Catalunya de ciutats intel·ligents i connectada amb infraestructures digitals; garantir un país cibersegur, que protegeixi la ciutadania, les empreses i les institucions i preparar la cultura i la llengua per a l’era digital. Una de les prioritats del Pla de Govern és convertir Catalunya en referència internacional digital on la tecnologia digital sigui present als serveis públics i fomenti el creixement econòmic i social del país. En definitiva, esdevenir un país intel·ligent, sostenible, integrador i cibersegur. En aquest àmbit, s’inclouen actuacions com l’aprovació d’una normativa de drets i deures digitals, dotar a la ciutadania d’una identitat digital per operar a la xarxa, els desplegaments del Pacte Nacional per a la Societat digital i del pla STEMcat de vocacions científiques, tecnològiques en enginyeria i matemàtiques per a l’aplicació en diferents àmbits. També es preveu finalitzar el desplegament d’una xarxa pública de molt alta capacitat per a tots els municipis de Catalunya i millorar la cobertura 3G i 4G així com preparar el desplegament del 5G. El Govern vol donar un impuls a la innovació digital, tant a l’Administració com a la indústria, amb tecnologies digitals avançades com el 5G, el Blockchain o la intel·ligència artificial.\nEs posarà en marxa l’Agència de Ciberseguretat de Catalunya i és prevista l’aprovació del Pla Nacional de Ciberseguretat de Catalunya. Pel que fa a la cultura i la llengua es redactarà el Pla de cultura digital 2019-2022 i s’impulsarà un Pacte Nacional de l’Audiovisual.\nGarantir els drets civils i polítics de la ciutadania\nEl tercer àmbit d’actuació se centra en fer efectiva la igualtat entre dones i homes en tots els àmbits. La igualtat ha de ser transversal i ha de ser present en totes les polítiques públiques que posi en marxa l’executiu. La perspectiva de gènere serà present mitjançant el nou Pla Estratègic de polítiques d’equitat de gènere 2018-2021 que promourà polítiques en matèria d’equitat de gènere per tal de superar les discriminacions estructurals i desenvolupar de manaré efectiva les mesures establertes en la Llei 17/2015 d’Igualtat efectiva entre dones i homes. També es preveu l’impuls del Pacte Nacional per a la lluita efectiva contra la desigualtat retributiva, l’elaboració del Pla per la integració laboral i la qualitat del treball, el desenvolupament del Programa de dones del món rural i marítim de Catalunya i la creació d’una estratègia transversal per potenciar el pla Dona TIC. Pel que fa a salut, es desplegarà el Pla per a l’equitat de gènere en salut 2019-2021 i una Guia per a la introducció de la perspectiva de gènere en la planificació en salut. El Pla de Govern també es marca com a prioritat eradicar totes les formes de violència masclista que malmeten la vida de les dones. En aquest sentit, s’aprovarà el Pacte Nacional contra la Violència Masclista, es crearà un nou model d’intervenció en l’àmbit de les violències sexuals i l’impuls d’un Pla de Xoc en la dotació de la Xarxa de Recuperació de les dones que pateixen violència masclista, entre altres.\nLa ciutadania i els drets humans són una altra de les prioritats del Pla de Govern. Catalunya ha de ser un país cohesionat, amb drets i oportunitats per a tothom, i per això s’elaborarà la Llei per a la igualtat de tracte i la no-discriminació per fer efectiva la igualtat per raó de religió o conviccions, capacitat, discapacitat, edat, origen racial o ètnic, sexe o orientació sexuals o per altra condició social o personal. La voluntat és que Catalunya sigui un sol poble amb molts orígens, amb valors públics compartits on la diversitat s’entén com una riquesa i una fortalesa. Es promourà la defensa dels drets civils i polítics dels ciutadans i lluitar contra les actituds violentes o denigrants. Per això es posarà en marxa l’Oficina de Drets Civils i Polítics que vehicularà les queixes i denúncies per violacions o limitacions dels drets civils i polítics dels ciutadans. Cal esdevenir també un país d’acollida i, per això, es dotarà de recursos el Programa Català de Refugi i es vincularà el Servei de Primera Acollida a la inscripció del padró municipal.\nConsolidació d’una política pública de memòria democràtica\nEl Pla de Govern també té ben presents les polítiques de memòria democràtica ja que queden afectats els drets a la recerca de la veritat, la justícia i la reparació de les víctimes. En aquest sentit, s’elaborarà la Llei catalana de memòria democràtica, que facultarà la Generalitat per retirar simbologia franquista de l’espai públic. Així mateix, es continuarà executant el Pla d’obertura de fosses comunes de la Guerra Civil i del franquisme i s’intensificarà el Programa d’Identificació Genètica i senyalització dels espais amb memorials. El Govern també treballarà perquè el respecte a la llibertat religiosa i de consciència siguin més forts.\nUn altre aspecte que recull el Pla de Govern és la millora de la qualitat de vida, repensant el conjunt de polítiques vinculades a l’organització i als usos del temps i dels horaris en la vida quotidiana. Per això, s’ha creat recentment l’Oficina per a la Reforma Horària, que coordinarà el conjunt de polítiques vinculades amb els usos del temps. Entre les mesures que es prendran hi figura l’aprovació i desplegament de Pla de Transició cap a la reforma horària per complir amb l’Objectiu 2025 del Pacte per a la Reforma Horària. A més, s’impulsarà la Reforma Horària al si del Consell de Relacions Laborals, com a espai de concertació social entre Govern i agents socials i econòmics, i es duran a terme campanyes de sensibilització en diversos àmbits.\nEl Pla de Govern incorpora la transformació de l’Administració pública per avançar cap a una governança que tingui com a paradigma una actuació ètica, oberta i transparent, digital i relacional. Els principals objectius d’aquest àmbit són la restauració democràtica de les institucionals catalanes mitjançant l’elaboració d’un Pla de reparació dels danys causats per l’aplicació de l’article 155 i el restabliment de les relacions bilaterals Estat /Generalitat; aconseguir una Administració innovadora i digital que compti amb un nou model de formació pública i situar les persones al centre de les polítiques d’atenció ciutadana. D’entre les actuacions destacades per aconseguir-ho hi ha l’aprovació del Pla d’Administració Innovadora, Digital i Ciutadana, l’impuls d’un model de gestió dels recursos humans per la selecció dels professionals adequats, l’elaboració de la Llei de l’Escola Nacional de Govern i Administracions Públiques, la consolidació del model català de contractació pública, el disseny del nou model organitzatiu de l’Administració de la Generalitat i del seu sector públic instrumental institucional.\nCatalunya, país capdavanter en seguretat i gestió d’emergències\nEls catalans i les catalanes han de viure en un país segur a tots els nivells. El Govern preveu millorar el model de policia de Catalunya i el seu encaix en el sistema de seguretat pública de Catalunya; l’increment de la plantilla de Mossos d’esquadra, la renovació d’infraestructures, parc mòbil i equipament operatiu o el desenvolupament del projecte Bombers 2025. Es reforçaran les estratègies de prevenció, investigació i reacció davant l’amenaça terrorista, es millorarà la coordinació amb la resta de cossos policials i s’impulsarà l’intercanvi d’informació amb els organismes internacionals de cooperació policial. També es millorarà la coordinació d’emergències de Catalunya, incorporant una perspectiva de gestió integral de les emergències i es revisarà el model de planificació municipal de protecció civil per modernitzar-lo i reorientar-lo, per donar suport als ens locals, especialment els petits. En relació amb el repunt de la sinistralitat viària que s’està patint, ja s’han iniciat una sèrie d’accions per reduir l’accidentalitat que aquest Pla de Govern vol continuar i reforçar a través de la instal·lació de nous dispositius per reduir la velocitat o el llançament de noves campanyes de sensibilització.\nL’últim àmbit d’aquest eix és el de la justícia que ha de ser una eina per assolir la cohesió social i per disposar de seguretat jurídica. L’executiu continuarà treballant perquè l’Administració de justícia a Catalunya sigui un servei modern, transparent, de proximitat, amb visió feminista i basat en el principi de sostenibilitat del sistema. El Pla de Govern vol garantir el dret a la tutela judicial efectiva de tota la ciutadania potenciant les noves tecnologies i la digitalització del sistema judicial.\nEs promouran els mitjans alternatius de resolució de conflictes per optimitzar els recursos del sistema judicial. Es vol avançar en una atenció integral de les víctimes, es preveu una millora dels equipaments judicials, un reforç dels jutjats de pau i la recuperació de l’Observatori Català de la Justícia. Es millorarà el model d’execució penal català mitjançant el desenvolupament del Pla Estratègic d’Execució Penal d’Adults, l’elaboració del Pla Estratègic d’Execució Penal de Menors i Joves, la construcció de nous centres penitenciaris oberts a Barcelona i a Tarragona i la millora dels equipaments ja existents, entre d’altres mesures. Per últim, el Pla de Govern també preveu reforçar el valor del dret civil català i de les entitats jurídiques catalanes, ja que són elements definidors de la història col·lectiva i de la identitat del país, amb l’harmonització del Codi civil de Catalunya. Una altra de les prioritats és garantir el dret d’opció lingüística de la ciutadania i per això s’implementarà el Programa d’ús del català en el lloc de treball a l’Administració de justícia i es signarà un nou conveni amb el Consell de l’Advocació Catalana pel foment de l’ús de la llengua catalana.\nEix 4: Una Catalunya oberta al món\nCatalunya ha de ser present al món i el Govern en garantirà la seva presència reforçant els lligams de confiança i de col·laboració amb els països de l’entorn més proper i establint-ne de nous a indrets on fins ara no s’hi ha estat present. L’acció exterior i l’economia catalana internacionalitzada són els dos principals àmbits d’actuació d’aquest eix.\nEn el camp de l’acció exterior, es continuarà desplegant la presència institucional de Catalunya a l’exterior mitjançant l’obertura progressiva de delegacions i enfortint els vincles amb el cos diplomàtic i consular present a Catalunya i Espanya. Es mantindrà el compromís amb la cooperació catalana per transformar les desigualtats i promoure el desenvolupament humà sostenible, la defensa dels drets humans, la pau i la seguretat al món. El Pla de Govern preveu l’aprovació i desplegament del Pla Europa per a l’impuls, coordinació i promoció de la posició del Govern a l’entorn dels grans debats i iniciatives actuals de la Unió Europea amb caràcter transversal. També es mantindrà la implementació de l’Agenda 2030 de les Nacions Unides per assolir els objectius de desenvolupament sostenible que planteja.\nEl Govern, conscient que la llengua i la cultura catalanes són les grans ambaixadores de Catalunya, fomentarà el seu estudi en l’àmbit acadèmic i es donarà suport a les traduccions d’obres de literatura i pensament escrites en català. Es promourà que les arts visuals, l’arquitectura i el disseny, les arts escèniques, la música i el cinema es projectin a l’exterior i siguin canals d’intercanvi que aportin enriquiment cultural. Les actuacions més destacades en aquest sentit són la consolidació de l’Institut Ramon Llull com a instrument fonamental per a la projecció exterior de la llengua i la cultura catalanes o l’impuls d’un programa d’actuació transversal d’acció exterior entre els diversos agents del sector públic per fer més productiva la internacionalització de la cultura.\nPel que fa l’economia catalana internacionalitzada, es consolidarà la internacionalització de l’empresa catalana i es fomentarà l’atracció d’inversions estrangeres. Es donarà continuïtat a la xarxa d’oficines exteriors posant un especial èmfasi a la de Silicon Valley com a centre d’innovació i per promoure la implantació de l’empresa catalana a Califòrnia. Es potenciaran l’Oficina Tècnica de Barreres a la Internacionalització com a eina de suport a les pimes i l’Oficina Tècnica de Contractació Pública Internacional com a instrument de suport a les empreses per accedir al negoci de la compra pública internacional.\nPer atreure inversions estrangeres, especialment les tecnològiques i basades en el talent, es preveu l’impuls d’un programa de residència digital per a empreses globals que vulguin operar en territori català (certificat e-residència).


Amor i Silenci - Micromecenatge La Comarcal Edicions\nEl Marc Freixas i Morros és un poeta de vers lliure i nu, fins i tot a voltes, primitiu. No se sotmet a cap patró regular, rítmic o mètric en la composició literària, tot i que a la seva manera intenta posar un ritme constant als seus poemes. Al desembre de 2011 va publicat el poemari “El llarg camí d'escriure” a través de Setzevents Editorial després de passar amb èxit per la plataforma dedicada al micromecenatge Verkami, on va poder obtenir l'ajuda desinteressada de molta gent per tal de fer el somni realitat. Més de vuitanta persones hi van voler col·laborar, cosa que agraeix profundament!!\nAmb pròleg de Vicenç Ambrós i Besa (Lluçanès), epíleg de Josep Bonnín i Segura (Sóller) i il·lustració de portada a càrrec de Toni Arencón i Arias (El Prat de Llobregat), el primer poemari és un reflex de les seves inquietuds nacionals, íntimes, amoroses i filosòfiques. Podríem dir que tot plegat expressa un desig de llibertat. També cal dir que 25 dels 40 poemes que en formen part van ser triats per escriptors del web www.relatsencatala.cat, a qui Marc Freixas hi té un apreci i estimació que es manté intacte des del 2004, any en que va començar a publicar-hi els seus poemes.\nHa col·laborat amb Cesk Freixas en el primer i últim disc respectivament. En el primer disc “Set voltes rebel” va posar lletra a la cançó “A Catalunya, el meu País” i va recitar part del seu poema “Sóc independentista” a la cançó “No amaguis la llengua”. En l'últim disc “Tocats pel foc” hi recita part del seu poema “Dignitat de vida” del poemari “El llarg camí d'escriure” a la cançó “Article 1.1”\nTambé ha col·laborat en el llibre “Foc entre dos blaus” de Vicenç Ambrós on en l'epíleg s'hi va reproduir un fragment del seu poema “Llençol blau cel de pau”.\nTambé el podeu seguir per facebook, al web www.poesia.cat i pel seu bloc: http://versalliberat.blogspot.com.es/\nÉs el segon poemari i portarà per títol “Amor i Silenci”. Una mena de continuació del primer, però amb un fil conductor molt més definit on els poemes formen un tot per esdevenir una solidaritat necessària entre les persones i la cultura i els àmbits de cadascú.\nCreu fermament que ara més que mai hem d'obrir portes a la reflexió i al pensament crític, i que d'alguna manera s'ha d'intentar canviar un sistema democràtic manipulat i caducat per un sistema de democràcia on prevalguin les raons de ser de qualsevol persona que habita el món. Estima el País que l'ha vist néixer i créixer, i és per aquesta raó que vol una Catalunya i uns Països Catalans lliures, dignes de tots aquells que en formen part.\nCal dir, que el pròleg va a càrrec de l'escriptor Joan Pinyol i Colom i la fotografia de la portada és de Josep Balcells i Adzet.


Certificats i TOR\nInici > Mobilitat i intercanvi > ORI Facultat d'Economia > Incoming FdE > Certificats i TOR\nDurant el teu intercanvi en la Universitat de València, hauràs de sol·licitar diversos documents importants, tant en arribar com en finalitzar el teu període. Per això, et recordem els certificats essencials que has d'obtindre.\n1. CERTIFICAT D'ARRIBADA I D'ESTADA\nQuan arribes a la Universitat de València, rebràs un correu electrònic enviat des d'entreu@uv.es amb el teu Certificat d'Arribada a la UV. El certificat rebut per correu és un document oficial amb una signatura digital vàlida i segell de verificació. En cas de necessitar algun model específic de Certificat d'Arribada perquè siga signat, per favor, emplena-ho i envia-ho a incodocs@uv.es.\nAixí mateix, en el dia en què acabes la teua estada d'intercanvi en la UV, hauràs de sol·licitar el teu Certificat d'Estada “en línia” a través de la seu electrònica. T'enviarem un correu electrònic amb un enllaç per a descarregar-lo i les instruccions per a fer-lo. Però, en cas que vulgues tindre una explicació detallada del procés ara, pots consultar aquesta guia. Has de tindre en compte que la data d'eixida que apareixerà en el seu certificat serà el mateix dia en què el sol·licite.\n2. CERTIFICAT DE NOTES\nRebràs un correu electrònic amb les instruccions per a sol·licitar el teu expedient acadèmic oficial. Però pots consultar ací les instruccions per a descarregar la teua TOR oficial i gratuït. Per favor, no sol·licites el teu expedient acadèmic fins almenys 1 mes després del teu últim examen per a assegurar-te que totes les teues notes han sigut correctament processades i estan incloses en ell. A més, també és aconsellable que primer comproves que tens totes les teues notes llestes en secvirtual.uv.es. Tingues en compte que els cursos d'espanyol del Centre d'Idiomes de la UV mai apareixeran en el TOR, sinó que hauràs de sol·licitar El seu propi certificat.\nMés informació sobre l'escala de qualificacions i el nostre sistema de crèdits.\nAddicionalment pots consultar el REGLAMENT DE AVALUACIÓ I QUALIFICACIÓ DE LA UNIVERSITAT DE VALÈNCIA PER A TÍTOLS DE GRAU I MÀSTER


Quirolife Molins de Rei aconsella revisar la columna a tothom per garantir una bona salut | Viu Molins de Rei\nQuirolife Molins de Rei aconsella revisar la columna a tothom per garantir una bona salut\nViu Molins de Rei • 21/11/2016\nEl centre pioner en la quiropràctica a Molins de Rei recomana que tothom es faci una revisió de la columna vertebral per detectar bloquejos que poden portar problemes de salut a tot el cos, ara o en el futur.\nAbans de fer l’ajustament, es fa una diagnosi per detectar els bloquejos\nMals de cap, marejos, mans o braços adormits, problemes digestius o amb la menstruació, insomni o ciàtica. Són alguns dels problemes de salut que, encara que no ho sembli, un pot tenir si no té la columna vertebral saludable. Per això, Quirolife Molins de Rei – Centre Quiropràctic Molins recomana a tothom que es revisi la columna vertebral, fins i tot si no tenen cap molèstia.\nI és que encara que ara mateix ens trobem bé, si tenim un bloqueig de la columna vertebral ens pot acabar passant factura en el futur. Aquests bloquejos, anomenats subluxacions, es produeixen quan “una vèrtebra perd la posició natural i es bloqueja, impedint que flueixin les informacions que envia el sistema nerviós a tot el cos”, explica Albert Revoltós, quiropràctic i propietari de Quirolife juntament amb Gemma Revoltós.\nTenir una subluxació és molt fàcil: una mala postura o una de les freqüents caigudes quan som petits són suficients, i fins que un quiropràctic no ens faci un ajustament la vèrtebra no tornarà a lloc. Per això, a Quirolife treballen amb gent de totes les edats, també nadons; i no només fent ajustaments, en què un quiropràctic qualificat localitza les subluxacions i les desbloqueja, sinó també aconsellant hàbits saludables per evitar que es torni a produir.\nUn cop detectada la lesió, el quiropràctic fa l’ajustament per desbloquejar la vèrtebra afectada\nPioners de la quiropràctica a Molins de Rei\nRecreació d’una subluxació en una vèrtebra que Quirolife utilitza per explicar-ho als pacients\nTot i això, evidentment també tracten persones amb afectacions de tot tipus que gràcies a la quiropràctica han fet canvis espectaculars. Un cas molt clar el va viure la pròpia mare dels propietaris: la quiropràctica li va eliminar els intensos dolors que gairebé li impedien moure’s, després de buscar tractament arreu sense èxit. Això va moure els fills a estudiar quiropràctica -que poc a poc va fent-se un lloc com a carrera universitària- i el 2007 es convertien en pioners de la quiropràctica a Molins de Rei obrint el Centre Quiropràctic Molins, quan no hi havia cap lloc al poble que en fes.\nL’èxit de Molins de Rei els ha portat a estendre’s a Madrid i a Badalona, amb el nom de Quirolife, però el centre manté l’ambient càlid i familiar que el caracteritza, sempre amb professionals qualificats que fan que els pacients que visiten el centre del passeig Pi i Margall se sentin en bones mans i com a casa.\nAjustament al coll\nRecepció de QuiroLife Molins\nQuirolife és al passeig Pi i Margall 9 de Molins de Rei\nEscàner de diagnosi\nRecreació de la columna vertebral usada per Quirolife per explicar les lesions als pacients\nEtiquetes:Centre Quiropràctic Molins publicitat Quirolife quiromassatgista quiropràctica salut